U-I-203/03
Natisni
Opravilna št.:
U-I-203/03
Datum odločitve:
10. 3. 2005
ECLI:
ECLI:SI:USRS:2005:U.I.203.03
Akt:
Odlok o prostorskih ureditvenih pogojih za del planske celote M 8 Polje – Vevče – Kašelj (Uradni list RS, št. 49/96), 25. čl.
Izrek:
Postopek za preizkus pobude za začetek postopka za oceno ustavnosti in zakonitosti 25. člena Odloka o prostorskih ureditvenih pogojih za del planske celote M 8 Polje – Vevče – Kašelj (Uradni list RS, št. 49/96), kolikor v koridorju vsakega 110 kV ali 35 kV daljnovoda prepoveduje gradnje v širini 30 metrov, se ustavi.
Evidenčni stavek:
Ustavno sodišče ustavi postopek, če med postopkom preneha veljati izpodbijani akt, pa pobudnik na poziv Ustavnega sodišča ne pojasni, ali vztraja pri pobudi oz. ne izkaže svojega pravnega interesa.
Geslo:
1.4.51.5.2 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Med postopkom.
1.5.51.1.4.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Nedopolnitev pobude/zahteve.
Pravna podlaga:
Člen 28.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Irena Stražišar, Ljubljana
Datum vloge:
14. 10. 2003
Vrsta odločitve:
sklep
Vrsta rešitve:
ustavitev
Dokument:
US24455
Dokument v PDF obliki:
U-I-203-03.pdf
112 KB
Prenesite datoteko
U-I-203/03-7
10. 3. 2005
S K L E P
Ustavno sodišče je v postopku za preizkus pobude Irene Stražišar iz Ljubljane na seji dne 10. marca 2005
sklenilo:
Postopek za preizkus pobude za začetek postopka za oceno ustavnosti in zakonitosti 25. člena Odloka o prostorskih ureditvenih pogojih za del planske celote M 8 Polje – Vevče – Kašelj (Uradni list RS, št. 49/96), kolikor v koridorju vsakega 110 kV ali 35 kV daljnovoda prepoveduje gradnje v širini 30 metrov, se ustavi.
Obrazložitev
1. Pobudnica je izpodbijala 25. člen Odloka o prostorskih ureditvenih pogojih za del planske celote M 8 Polje – Vevče – Kašelj (v nadaljevanju Odlok), kolikor je v koridorju vsakega 110 kV ali 35 kV daljnovoda prepovedoval gradnje v širini 30 metrov. Izpodbijana določba Odloka naj bi jo nesorazmerno omejevala pri gradnji hiše, čeprav za to ni bilo izkazanega javnega interesa, saj je upravljalcu varovanega območja zadoščal rezervat v širini 20 metrov. Izpodbijana določba Odloka naj bi bila zato v neskladju s 14. in s 15. členom Ustave.
2. Na podlagi 7. člena Odloka o spremembah in dopolnitvah Odloka o prostorskih ureditvenih pogojih za del planske celote M 8 Polje-Vevče-Kašelj (Uradni list RS, št. 54/04) je izpodbijana določba predpisa prenehala veljati. Ker Ustavno sodišče o ustavnosti in zakonitosti predpisov, ki so med postopkom prenehali veljati, praviloma ne odloča (47. člen Zakona o Ustavnem sodišču, Uradni list RS, št. 15/94 – v nadaljevanju ZUstS), je pobudnico pozvalo, naj pojasni, ali pri pobudi vztraja, in kolikor pri njej vztraja, izkaže svoj pravni interes.
3. Na poziv Ustavnega sodišča pobudnica ni odgovorila, čeprav je bila opozorjena na posledice, zato je Ustavno sodišče postopek ustavilo.
4. Ustavno sodišče je sprejelo ta sklep na podlagi tretjega odstavka 28. člena ZUstS v sestavi: predsednik dr. Janez Čebulj ter sodnice in sodniki dr. Zvonko Fišer, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk, Jože Tratnik in dr. Dragica Wedam Lukić. Sklep je sprejelo soglasno.
Predsednik
dr. Janez Čebulj